《王生以诗见贻次韵答之生视脊中环中实仲父》
宋代·李彭

渠渠太火门，诸郎盖当世。大匠无弃材，知人亦未易。

阿戎两云孙，骎骎遣人畏。难兄江南秀，美比尝托意。

歘为修文郎，不作活国士。令弟老数奇，禅寂甘穷悴。

时于翰墨场，往往见高致。扬州故时语，弈弈好风气。

独识史君颜，周礼秉早岁。背城几借一，问学晚尤粹。

相逢且班荆，十事欲九异。何须张女弹，端为建康醉。

请抛高门竿，莫反鲁麟袂。花药聘君湖，暄风揽春思。

人生行乐耳，馀事栩栩寐。崇兰有国香，宁以不服废。

虽无双南金，可报绿绮惠。此岂小物哉，吾言未渠弃。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。